Mario Camus

Mario Camus, nado o 20 de abril de 1935 en Santander (Cantabria) e finado o 17 de setembro de 2021, foi un director e guionista de cinema español.

 Traxectoria 
Estudou Dereito e posteriormente cursou estudos de cinema na Escola Oficial de Cinema. Pertenceu á xeración do "Nuevo Cine Español" (do castelán: Novo Cinema Español) da que forman parte, entre outros, Carlos Saura, Basilio Martín Patino, José Luís Borau, Julio Diamante, Miguel Picazo e Manuel Summers.

É recoñecida a súa mestría na adaptación de textos literarios ao cinema, como se comproba nas películas baseadas en obras de Calderón de la Barca e Lope de Vega (La leyenda del alcalde de Zalamea, 1972), Ignacio Aldecoa (Young Sánchez, 1964, Con viento solano, 1967 e Los pájaros de Baden-Baden, 1975), Pérez Galdós (a serie de televisión Fortunata y Jacinta), Camilo J. Cela (La colmena, 1982), Miguel Delibes (Los santos inocentes, 1984), García Lorca (La casa de Bernarda Alba, 1987).

Xunto a un cinema máis comercial ao servizo do cantante Raphael e de Sara Montiel nos anos sesenta e obras de xénero, como o western La cólera del vento (1970) ou as historias de amor conflitivo Volver a vivir (1968) e La nueva casada (1975), realizou as súas películas máis persoais xa na década do noventa, coa análise do terrorismo de ETA presente en Sombras en una batalla (1993) e La playa de los galgos (2002) e as fábulas críticas coa sociedade capitalista Después del sueño (1992), Encostados (1997) e El color das nubes (1998). Escribiu os libros de relatos Un fuego oculto (Madrid, 2003) e Apuntes del natural (Santander, 2007).

En 2011 recibiu o Premio Goya de honra.

 Filmografía 
 Ano  Serie  2007  El prado de las estrellas 2002  La playa de los galgos 1999  La ciudad de los prodigios 1998  La vuelta de El Coyote 1997  El color de las nubes 1995  Adosados 1993  Sombras en una batalla 1992  Después del sueño 1990  La Mujer y el Pelele 1987  La rusa 1987  La casa de Bernarda Alba 1985  La vieja música 1984  Los santos inocentes 1982  La colmena 1978  Los días del pasado 1975  Los pájaros de Baden-Baden 1972  La leyenda del alcalde de Zalamea 1967  Con el viento solano 1964  Young Sánchez 1963  Muere una mujer

 Televisión 
 Ano  Serie  Director/es 1990  La femme et le pantin (D)  Mario Camus 1990  La forja de un rebelde (G)  Manuel Octavio Gómez 1983  Los desastres de la guerra (D)  Mario Camus 1980  Fortunata y Jacinta (D)(G)  Mario Camus 1976  Pasajes con figuras (D)  Mario Camus 1976  Curro Jiménez (D)  Mario Camus, Antonio Drove, Pilar Miró, Rafael Romero Marchent, Francisco Rovira Beleta 1973   Los camioneros (D)  Mario Camus 1972  Si las piedras hablaran (D)  Mario Camus 1968  Cuentos y leyendas (D)  Mario Camus

(D) - Director; (G) - Guionista

 Notas 

Categoría:Directores de cinema de España
Categoría:Personalidades de Cantabria
Categoría:Nados en 1935
Categoría:Nados en Santander
Categoría:Finados en 2021
Categoría:Guionistas de España
Categoría:Medalla de Ouro ao Mérito nas Belas Artes